nvidia/miracl-vision huggingface dataset:
Pakomi

Pakomi (Thebe, Luxor, 292 - Pbow 9 Mei 348) alikuwa askari, halafu mmonaki wa Misri, maarufu kwa kuanzisha abasia ya kwanza (320 hivi) na kwa kutunga kanuni ya kwanza ya maisha ya utawa. Mpaka leo maisha hayo yanafuatwa hasa Ethiopia, lakini athari zake zinaonekana katika umonaki na mashirika mbalimbali ya kitawa, hata katika Kanisa la magharibi. Anaheshimiwa na Kanisa Katoliki na madhehebu mengine mbalimbali ya Ukristo kama mtakatifu. Sikukuu yake inaadhimishwa kila mwaka tarehe ya kufa kwake au tarehe 15 Mei. Muda mfupi baada ya maisha ya upwekeni ya Antoni abati, katika nchi ileile, yalianza maisha ya pamoja ambamo mali na vilevile mang’amuzi ya Kiroho yashirikishwe, hata kwa waamini wa ulimwenguni. Wa kwanza kutunga kanuni kwa watawa ni Pakomi, askari aliyeongokea imani kwa kuona Wakristo waliotumikia wafungwa kwa upendo. Mang’amuzi hayo ya awali yalimuangazia kuwa Mungu ni upendo yakaathiri maisha na mafundisho yake yote. Hivyo, baada ya kushika kwa miaka 7 umonaki huko Misri Kusini, chini ya Palemon, akajisikia wito wa kuishi na wengine kwa upendo akaanzisha maisha ya pamoja upwekeni. Tena, kwa ombi la dada yake, karibu na monasteri za kiume kulikuwa na nyingine ya kike. Muundo huo mpya wa umonaki ulitegemea matatu: upweke, mwanzilishi na kanuni. Ndani ya ile aliyoandika jina “ndugu” linashika nafasi ya “mmonaki”. Mbali ya mafungo na sala ndefu, Pakomi alisisitiza kujikana kwa ajili ya wengine, yaani kuwa na utiifu, huruma na misaada ya kila aina: ndiyo njia ya upendo ambayo iliagizwa na Bwana na kufanya maisha ya pamoja yawe bora kuliko upweke kamili
XN

XN au xn ni kifupi cha: Maelezo katika ukurasa huu yawe mafupi, na kwa kila maana kuwe na kiungo kimoja tu ambacho kiunge ukurasa kuhusu nia yenye maana hii. Ukiwa umefika hapa kwa kutumia kiungo katika makala nyingine, tafadhali badalisha kiungo kile kiunge makala iliyokusudiwa moja kwa moja.
Poor Righteous Teachers

Poor Righteous Teachers lilikuwa kundi la muziki wa hip hop lenye athira kubwa ya East Coast hip hop. Wanachama wa kundi hili ni Wise Intelligent, Culture Freedom na Father Shaheed. Kundi lilianzishwa mnamo mwaka wa 1989.
Five Years Gone

"Five Years Gone" ni sehemu ya ishirini ya msimu wa kwanza wa mfululizo wa kipindi cha ubunifu wa kisayansi kinachorushwa hewani na televisheni ya NBC, Heroes. Hiki ni kipengele cha mwisho kabla ya vipande vitatu vya mwisho vya msimu wa kwanza. Sehemu hii awali ilijulikana kama "String Theory." Jina lilibadilishwa na kuwa "Five Years Gone", na "String Theory" ilitumika kama jina la Ukurasa wa 30 kwenye riwaya za picha za Heroes.  Sehemu hii inahusu hasa juu ya Hiro Nakamura na Ando Masahashi wakisafiri miaka mitano baadaye, inaonesha mahali dunia itakapokuwa iwapo mlipuko wa bomu hautozuiwa. Hiro wa Baadaye, mara iliyopita alivamia kwenye kipengele cha "Hiros", kipengele maarufu sana, wakati huu amekuwa kama gaidi mkubwa wa dunia na mkuu wa Battōjutsu. Ando aliuawa kwenye mlipuko, ambapo kwa mujibu wa Peter, hiyo ndiyo sababu Hiro amepoteza upande wake wa uchale na kuwa na uchungu wa kubadilisha yaliyopita. Nathan Petrelli kwa sasa ni Rais wa Marekani, na Mohinder Suresh akiwa kama Mshauri Mkuu wa Masuala ya Afya na Matt Parkman akiwa kama Mkuu wa Usalama wa Taifa akiwa na Haitian ubavuni kwake. Niki Sanders amekuwa menenguaji tena, anajiita "Jessica", jina la alter ego wake wa zamani na dada'ke, ikiwa kama jina la kisanii. Mtoto wake Micah aliuawa kwenye mlipuko ambao umeharibu kwa kiasi kikubwa mji wa New York. Niki ana uhusiano wa kimapenzi na Peter Petrelli, ambaye ana kovu la shavu lisilioonekana vizuri katika upande wa shavu la kushoto.
Zumbe

Zumbe ni neno la Kisambaa linaloonyesha heshima na thamani ya mtu, ambalo maana yake halisi kwa Kisambaa ni Mfalme. Kiongozi wa Wasambaa aliitwa Zumbe kama cheo chenye sifa kubwa kwa jamii hiyo. Huko Usambaa neno Zumbe pia hutumika kama salamu tangulizi unapogonga kwenye nyumba ya mtu kwa ajili ya kusalimia, yaani lazima utangulize zumbe kwa ajili ya heshima ya baba mwenye nyumba. Katika siku za karibuni huko Usambaa, neno zumbe linatumika kumuonyesha mtu aliye na hali nzuri kimaisha au kimapato. Mfano mtu anapokuwa na hali zuri kimaisha Wasambaa kumuita zumbe, yaani wakimaanisha mtu mwenye heshima au anayethaminika katika jamii. Asili ya neno ni cheo cha "jumbe" kwa Kiswahili kinachomtaja mkuu au mtawala wa kieneo.
Kungutana

Kungutana ni neno la Kisambaa linaloundwa na maneno mawili, kungu na tana. Kungu maana yake ni mwamba na tana maana yake ni zuri au jema. Maneno haya mawili yakiungana kunapatikana neno Kungutana ambalo maana yake ni mwamba mwema au mwamba mzuri. Kungutana lilikuwa jina la kijiji cha kwanza kabisa cha Bumbuli, Tanzania; katika eneo hili kuna mwamba mkubwa sana na ndiyo maana pakapewa jina hilo la Kungutana yaani mwamba mwema. Eneo hilo lipo mpaka sasa na ndipo lilipojengwa kanisa kubwa la kwanza la Kilutheri na Wajerumani na shule ya Bumbuli Tanzania.
I Don't Want to Miss a Thing

"I Don't Want to Miss a Thing" ni wimbo wa aina ya power ballad ulioimbwa na bendi ya muziki wa rock kutoka nchini Marekani Aerosmith. Wimbo huu umepata kuonekana kama kibwagizo cha filamu ya Armageddon na kuingia nafasi ya kwanza kwenye chati za Billboard Hot 100 (ya kwanza kwa bendi kuingia nafasi ya kwanza baada ya miaka 28 ya pamoja). Wimbo uliendelea kukaa kwenye chati kwa takriban majuma manne kuanzia tar. 5 Septemba hadi 26 Septemba 1998, ina watambulisha Aerosmith kwenye washabiki wa kizazi kipya. Wimbo pia ulikaa nafasi ya kwanza kwa majuma kadhaa kwenye nchi mbalimbali. Wimbo ulitamba vya kutosha kwenye chati za Uingereza, kwa kushika nafasi ya nne mnamo mwezi wa Novemba katika mwaka wa 1998 na kuufanya kuwa wimbo pekee wa Aerosmith kushika nafasi ya juu nchin Uingereza hadi leo hii. "I Don't Want to Miss a Thing" ulitungwa na Diane Warren. Alieleza kwenye albamu yake ya kompilesheni Diane Warren Presents Love Songs kwamba awali wimbo huu aliutunga kwa ajili ya Celine Dion. CD Single Wimbo umeonekana kwenye toleo la albamu ka Kiargentina Nine Lives. Pia umeonekana kwenye toleo la Kijapani la Just Push Play. CD Single 2
Kungu

Kungu kwa kisambaa maana yake ni mwamba mkubwa. Lakini kungu kwa kiswahili ni aina ya tunda ambalo likikomaa hukaushwa na wanasichana wengi wanapenda sana kulitafuna. Na wanapolitafuna mara macho yao hugeuka na kuwa mekundu kidogo na wanasema linawapa nishai kidogo. Hili ni tunda la mkungu (Terminalia catappa).
Kwemuae au Komeo ja Washai,

Mahali pa mji wa Bumbuli katika Tanzania Bumbuli ni kata ya Wilaya ya Bumbuli katika Mkoa wa Tanga, Tanzania. Katika sensa ya mwaka 2022 wakazi walihesabiwa . Kwa mujibu wa sensa iliyofanyika mwaka wa 2012, kata ina wakazi wapatao 10,159 waishio humo. Wenyeji wa Bumbuli ni Wasambaa. Bumbuli imezungukwa na milima kila upande, mji wenyewe wa Bumbuli upo chini ya mlima mkubwa unaoitwa Maduda ambao ni mshikano wa mwamba mkubwa ulioanzia sehemu inayoitwa Kungutana na kuendelea mpaka eneo la Mmanyai ambapo mwamba huo unaishia. Kwa upande wa kaskazini mashariki upo mlima mkubwa unaoitwa Kizimba. Mlima huu huaminika sana kwa kuonyesha dalili za mvua kubwa mara wingu linapotanda juu yake. Kutokana na hali nzuri ya hewa ya eneo hili, wamisionari Wajerumani wa kwanza kufika milima ya Usambara walivutiwa sana na eneo hili na kujenga hospitali kubwa ambayo kwa sasa inamilikiwa na Kanisa la Kiinjili la Kilutheri Tanzania Dayosisi ya Kaskazini Mashariki. Bumbuli ni moja ya vijiji vya zamani sana katika nchi ya Tanzania. Kiongozi wa jadi aliyekuwa anaongoza Bumbuli kabla ya uhuru alikuwa anaitwa Zumbe Daudi Sozi Kibanga. Moja ya sifa za kiongozi huyu ilikuwa kuleta mvua, tofauti na viongozi wa makabila mengine Zumbe Daudi Sozi Kibanga alikuwa haleti mvua kwa njia ya uganga au uchawi, la hasha. Zumbe Daudi alikuwa na kipawa cha kuomba (sala) kwa Mwenyezi Mungu na wananchi wakapata mvua
Uchawi

Uchawi (kwa Kiingereza "Witchcraft") ni nguvu zinazotumiwa na watu wenye maarifa maalumu yasiyo ya kisayansi katika jamii nyingi duniani (zikiwemo za Afrika, Asia, Ulaya n.k.), ingawa kuna tofauti nyingi kulingana na mahali au utamaduni. Lengo lake ni kujaribu bahati ya mtu na kujilinda na maadui wengine kimazingara, au kwa ajili ya kujifurahisha, japo wenye imani potofu hulichukulia maanani na kupandikiza chuki kwa ndugu jamaa hata jirani kuwa ni mchawi. Kwa mujibu wa vitabu vya dini uwezo na nguvu zote za asili ni za Muumba wa mbingu na ardhi na vyote vilivyomo, hivyo yeye anampa mwanadamu uwezo kadiri tofautitofauti kama apendavyo, kwa maana uwezo huo hufanya kazi katika hali ya kubahatisha, yaani ni bahati, hakuna mwenye mamlaka ya kuongoza uwezo huo wa asili ila Mwenyezi Mungu. Kadiri ya dini mbalimbali watu wote wanaotumia nguvu hizo za asili katika hali (hasi) wapo kinyume na Mungu Muumbaji wa mbingu na dunia, hawajui kuwa yeye ndiye mwanzilishi wa nguvu zote za asili ikiwa ni pamoja na wanadamu. Elimu pia inaweza kusaidia kuondoa imani hizo kwani hata baadhi ya madhehebu ya dini zinachochea kuziamini imani hizo. Wasomi wa karne ya 21 wanapinga imani hizo potofu ambazo zimesababisha mateso kwa wazee wasio na hatia hasa vijijini wakishtumiwa uchawi. Tena kumekuwa na mafarakano na chuki katika jamii na familia mbalimbali kwa ajili ya imani ya uchawi; kwa mfano, watu kuuana, kuharibiana mali na mifugo kwa kuhisiana uchawi kwa sababu ya watu waliopandikizwa imani za kishirikina. Serikali ya Tanzania imetumia jitihada zaidi pamoja na kuelimisha wananchi hasa kutokana na suala la imani potofu na tafsiri mbaya ya uchawi ambayo imepelekea watu takribani 5000 kupoteza uhai toka mwaka 1961 kutokana na mateso, kuchomewa nyumba na vibanda katika mikoa ya Tabora, Kigoma, Shinyanga na mikoa mingine; ni vilevile katika sehemu mbalimbali za Afrika ya Mashariki na ya Kati. Mwaka 2008 Rais wa Tanzania Jakaya Kikwete alilaani uchawi kama chanzo cha mauaji ya maalbino 25. Imani hizo potofu ni maarufu hata kwa viongozi japo kwa siri
Hiari

Hiari ni uwezo wa mtu kufanya uamuzi kuhusu tendo lolote bila kulazimishwa wala kushawishiwa na mwingine yeyote. Ndiyo msingi wa kupaswa kuwajibika kwa matendo yake na kuchukua jukumu la matokeo ya tendo hilo kama yatakuwa mazuri au mabaya baadaye.
Middelburg

Mahali pa mji wa Middelburg katika Uholanzi Middelburg ni mji mkuu wa mkoa wa Zeeland nchini Uholanzi. Mji ulianzishwa karne ya 9. Idadi ya wakazi wake ni takriban 47,308.
The Hard Part

"The Hard Part" ni sehemu ya ishirini na moja ya msimu wa kwanza wa mfululizo wa kipindi cha ubunifu wa kisayansi kinachorushwa hewani na televisheni ya NBC, Heroes. Ni sehemu ya kwanza katika sehemu tatu za mwisho za msimu wa kwanza. Jina linatokana na mstari wa mwisho wa Hiro kwenye sehemu iliyopita, "Now the hard part." Pia ni mstari wa kwanza kwenye kipengele hiki. Kwenye mkesha wa uchaguzi, matukio yanaendelea kutoa wahusika huko mjini New York City. Kwenye karakana ya Isaac Mendez, Sylar anaendela kuchora. Akiangalia matokeo, anaona mchoro wa mapambano baina yake yeye na Ted Sprague, na mlipuko mwingine wa nyuklia huko mjini New York. Anagundua ya kwamba huenda akawa ndiye chanzo cha mlipuko, Sylar anampigia simu Mohinder Suresh na kuomba msaada wake, anasema kwamba hataki kuua watu wasio na hatia, na kwamba amechukua nguvu kutoka kwa watu ambao "hawa-kustahili kuwa nazo" - lakini kisha akakata simu baada ya kumsikia Mohinder anapiga '911' kupitia simu yake ya mkononi. Sylar kisha anampigia mama'ke, Virginia Gray (Ellen Greene), na kumwuliza kama anaweza kwenda kumuona. Mohinder anakutana na Thompson, ambaye pia kwa mara ya pili anajaribu kumshawishi ajiunge na kikosi. Mohinder amesita, na kusema kwamba wao wote ni wahuni. Thompson bado anang'ang'ania, anamtambulisha Mohinder kwa Molly Walker, msichana mdogo mwenye uwezo wa kutazama mbali na kuona kila mtu alipo hataka kama yupo wapi
Landslide (Heroes)

"Landslide" ni sehemu ya ishirini na mbili ya msimu wa kwanza wa mfululizo wa kipindi cha ubunifu wa kisayansi kinachorushwa hewani na televisheni ya NBC, Heroes. Ni sehemu ya pili ya vipande vitatu vya mwisho katika msimu wa kwanza. Muungano wa Claire na Mr. Bennet umekatishwa ghafula na Peter ambaye amefikia hatua ya hatari ya kutojiweza baada ya kufyonza uwezo wa Ted. Peter anamwambia Claire ajiandae kwa kile anacholazimika kufanya ili kumzuia, lakini wakati Claire anajiandaa kutoa silaha kutoka katika mkoba wake, Peter ana nguvu ya kudhibi hali ya uwezo mpya na kujizuia mwenyewe asilipuke. Akiwa mwenye huzuni, Hiro anasikitishwa ukosefu wa imani yake na upanga wake uliovunjika, Ando bado anaendelea kujaribu kurudisha nafsi ya Hiro. Ando anatafuta namba za simu kwenye Kurasa za Njano ili kukarabati upanga. Hiro anamzingua Ando kuhusu yule ambaye anamtarajia kumpa kwenye kitabu cha kumbukumbu ili kusawazisha mambo ya katana wa karne za kale, lakini Ando kafanikiwa kumpata mhunzi wa upanga akitangaza na nembo ya Helix. Tukirudi mtaani, Mr. Bennet na Claire hatimaye wamepata nafasi ya kulonga. Mr. Bennet ameshangazwa kugundua uhusiano baina ya Peter na Claire na kumwelezea bintiye kuhusu mpango wake wa kuangamiza chombo cha ufuatiliaji na hivyo wataweza kuishi maisha yao ya kawaida tena; Claire anafikiria maisha ya kawaida haiwezekani, anatoa mazungumzo juu ya hali isiyo-ya-kawaida ya mpango wao, na kumweleza Bennet kwamba Peter huenda akawa na kitu cha "kuokoa dunia"
How to Stop an Exploding Man

"How to Stop an Exploding Man" ni sehemu ya ishirini na tatu na mwisho ya msimu wa kwanza wa mfululizo wa kipindi cha ubunifu wa kisayansi kinachorushwa hewani na televisheni ya NBC, Heroes. Sehemu hii ilitungwa na Tim Kring na kuongozwa na Allan Arkush. Kipengele ndiyo cha mwisho katika vipande vitatu vya mwisho katika msimu wa kwanza. Sehemu hii imeanza kupigwa picha mnamo tar. 26 Machi. Imeanza kurusgwa mnamo tar. 21 Mei 2007. Jina la sehemu hii linatokana na swali ambalo Hiro Nakamura aliuliza kwenye "Fallout". Mr. Bennet anamnyooshea silaha Molly, anamtishia maisha ya binti huyo ili amwokoe Claire, na Suresh anamnyooshea silaha kwa Bennet, ili kumwokoa Molly. Mvutano uliovurugwa baiana ya Molly na Matt Parkman umepelekea kuwekeana dosari. Sylar anaona mchoro unaomtabiri mapigano baina yake na Peter, ambaye amemtambua mapema
Embriologia

Embriolojia (kutoka Kigiriki ἔμβρυον, embryon, "hajazaliwa, kiinitete" na λογία -logia elimu, taaluma) ni sayansi inayojishughulisha na ukuaji wa kiinitete kutoka kwa utungisho wa yai kukua hadi kipindi cha kijusi. Baada ya utengano, seli zinazojigawanya ziitwazo morula, zinakuwa tufe shimo au blastula, kinachomoka kitundu kwa upande mmoja. Katika wanyama wenye pande mbili zinazofanana, blastula inakua katika moja ya njia mbili. Jinsi blastula inavyokua inatumika kupanga ufalme mzima wa wanyama katika vipande viwili (tazama: Asili ya kiembriolojia ya mdomo na mkundu). Kama kitundu cha kwanza (blastopore) kinakuwa mdomo, mnyama huitwa protostome, kikiwa mkundu, mnyama huitwa deuterostome. Hakina protostome wanazingatia wingi wa wanyama wanaokosa uti wa mgongo, kama vile wadudu, minyoo, na konokono, wakati hakina deuterostome ndio kodata au wanyama wenye uti wa mgongo kwa mfano binadamu, ndege, na samaki. Baada ya kipindi, lazima blastula ijitofautishe ili iwe na muundo mbalimbali zaidi uitwao gastrula. Gastrula yenye blastopore yake inajipanga kwenye rusu tatu za chembe hai (rusu vyanzo) ambazo zinaunga viungo vyote mwili pamoja na tishu: Kwa binadamu, neno "kiinitete" linahusu tufe ya chembe hai zinazojigawanya (zaigoti) kutoka wakati wa kujiingiza ukuta wa tumbo la kizazi (uterasi) wa mpaka mwisho wa wiki nane baada ya kutungwa. Zaidi ya wiki ya nane, kinitete kinakuwa kinaitwa kijusi. Viinitete vya spishi nyingi vinafanana katika hatua za ukuaji za mwanzo kwa sababu spishi hizo zina asili moja ya mabadiliko. Milingano hiyo kwenye spishi huitwa miundo homalagasi ambayo ni miundo yenye kutenda kazi moja na utaratibu mmoja ama inayofanana utendaji kazi na utaratibu kwa kuwa spishi zenye miundo hiyo zimetofautiana kutoka asili moja. Hivi karibuni kama karne ya 18, wazo lililoongeza katika embriologia liliitwa muundo wa kwanza kwa sababu watu walidhani mtoto mchanga mdogo kabisa anaitwa "homunkulus" alikuwa amekwishaumbwa kabisa kwenye shahawa
Herbert Grönemeyer

Herbert Arthur Wiglev Clamor Grönemeyer (amezaliwa tar. 12 Aprili 1956) ni mwigizaji na mwanamuziki maarufu kutoka nchini Ujerumani. Anafahamika sana kwa nchi ya Ujerumani, Austria na Switzerland. Amecheza kama mwandishi wa habari wa vita Lieutenant Werner kwenye filamu ya Wolfgang Petersen Das Boot, lakini baadaye akazingatia zaidi shughuli zake za kimuziki. Albamu yake ya tano inaitwa 4630 Bochum (1984) na albamu yake ya ishirini inaitwa Mensch (Binadamu) (2002) ni rekodi za lugha ya Kijerumani zilizouza vizuri kwa muda wote. Grönemeyer mara nyingi huelezea asili ya maisha yake binfasi kwamba yamelala katika mji wa Kijerumani wa Bochum ambapo ametumia maisha yake ya utotoni kwa kiasi kikubwa, ujana na utu uzima wa awali. Hadi leo, wimbo wa Bochum, aliutoa kwa mara ya kwanza mnamo mwaka wa 1984, ni moja kati ya nyimbo za alama yake, hasa wakati anatumbuiza kwenye makumbi. Kuzaliwa kwake mjini Göttingen na sio mjini Bochum ana maelezo yake mwenyewe: "Nimezaliwa mjini Göttingen tu kwa sababu mama yangu alikuwa akizimia mara kwa mara wakati ana ujauzito wangu. Amefanya hivi kila mara amejigeuza upande wake wa kushoto, na hakuna hata mmoja aliyemwamini. Mjini Göttingen kulikwa na profesa, mtaalamu, naye hakumwamini vilevile, kwa kilele hicho kalala chini, kazimia, na kuniletea mimi kwenye ulimwengu huu. Hii ndiyo sababu nimezaliza mjini Göttingen."
Mbegha

Kwa habari za mnyama (kima) tazama "Mbega" Mbegha (pia: Mbega) (* baada ya 1700) ni jina la mtu muhimu katika historia ya Washambaa anayekumbukwa kama mfalme wao au mwene mkuu wa kwanza katika kundi hili. Familia ya watawala iliyoanzishwa naye hujulikana pia kama nasaba ya Kilindi. Washambaa ni wakazi wa milima ya Usambara katika Tanzania kaskazini-magharibi. Kufuatana na "Habari za Wakilindi" Mbegha kiasili alikuwa mtoto wa Mwarabu aliyetoka Pemba na kuhamia Kilindi na mke wake Mngulu. Inaonekana ya kwamba waliishi baadaye kati ya Wangulu. Mbegha anakumbukwa kama mtoto kigego aliyetangulia kupata meno ya juu iliyotazamiwa kama ishara baya kati ya makabila mbalimbali na mara nyingi waliuawa. Labda kwa sababu babake alikuwa Mwislamu mtoto aliruhusiwa kuishi lakini baada ya kifo cha wazazi na kakaye alinyimwa urithi wake na nduguye waliomkumbuka kama kigego na kumshtaki kuwa ni mchawi. Mbegha aliamua kuondoka katika ukoo uliomkataa akawa mwindaji aliyeishi msituni. Alikuwa stadi sana kwa sababu alikuwa kati ya watu wa kwanza waliotumia mbwa wa kuwinda akampenda hasa mbwa wake Chamfumu. Alipata umaarufu kwa sababu alifaulu kupunguza nguruwe mwitu waliokuwa tishio kubwa kwa wakulima na mazao kwa hiyo walimheshimu na kumpenda. Vijana walikuja kukaa naye akawafundisha mbinu za uwindaji. Alisemekana kujua pia mbinu za uganga zilizomsaidia kuwinda, kuwashinda maadui na pia kuponya watu
Sr. Jean Pruitt

Jean Pruitt amezaliwa tar 17 Oktoba 1939 katika jimbo la Kalifornia huko nchini Marekani. Ni mtoto wa pili katika familia ya watoto saba. Sr. Jean Pruitt ni sista wa jumuiya ya masista Wakatoliki wa Maryknoll huko Los Angeles. Ni raia wa Marekani anayefanya kazi na shirika la Maryknoll sisters chini ya Kanisa Katoliki Tanzania. Sr. Jean Pruitt ni mwanaharakati na mpiganiaji wa haki za watoto, Mwandishi wa vitabu na promota wa kazi za sanaa hasa kwa upande wa vijana nchini Tanzania. Sr. Jean alifika nchini Tanzania mwaka 1969. ni muasisi na mwanzilishi wa taasisi mbalimbali za kijamii ndani ya Tanzania. Jean Pruitt amezaliwa tar 17, oktoba, 1939 nchini Marekani. Mwaka 1953 alihitimu katika shule ya Nativiti huko Los Angeles nchini Marekani, mwaka 1957 alihitimu kidato cha sita katika shule ya Bishop Conaty High School
Virusi ya Polio

Human enterovirus C Virusi vya polio, vikolezo visababishavyo ugonjwa wa polio, ni virusi vya tumbo la binadamu na ni wanachama wa familia ya pikonaviridi. Vinaundwa na RNA aina ya jenomu na protini ya kapsidi. Jenomu ni single-Stranded na chanya-hisia RNA jenomu ambazo ni ndefu mara 7500 zaidi ya nukleotidi. Kipenyo cha virusi hivi ni kama mara 30 ya nanomita katika icosahedral symmetry. Kwa sababu ya ufupi wa jenomu na muundo wake rahisi inaundwa na RNA na haina kigamba kinachozingira protini hizi - Virusi vya polio ndivyo muhimu zaidi. Vilitengwa mara ya kwanza katika mwaka wa 1909 na Karl Landsteiner na Erwin Popper.  Katika mwaka wa 1981, jenomu ya virusi vya polio ilichapishwa na timu mbili tofauti za watafiti: Vincent Racaniello na David Baltimore katika chuo cha MIT na Naomi Kitamura na wengine katika Chuo Kikuu cha Jimbo la New York, Stony Brook.  Ni kati ya virusi vyenye sifa zaidi, na vimekuwa muundo muhimu ili kuelewa biolojia ya virusi vya RNA. Virusi vya polio huambukiza seli za binadamu kwa kuungana na immunoglobulin kama kipokezi cha, CD155, (pia inajulikana kama kipokezi cha (PVR))   juu ya uso wa kiini. Mwingiliano wa na CD155 inawezesha ukubalifu wa mabadiliko ya chembe za virusi kwa Malena kuwezesha virusi kuingia.  ni mfumo wa matumizi sahihi kuingia katika kiini jeshi haikuwa imara haifahamiki.  utando wa seli, kuingia ya virusi nucleic asidi ilikuwa dhana ya kutokea moja ya njia mbili: via wa malezi ya pore katika utando Utegili njia ambayo RNA ni basi "hudungwa" ndani ya seli cytoplasm jeshi, au kwamba virusi ni kupelekwa kwa-mediated endocytosis receptor
Homa ya Q

Homa ya Q ni ugonjwa unaosababishwa na Coxiella burnetii,  bakteria anayeathiri binadamu na wanyama. Bakteria huyo si wa kawaida ila anaweza kupatikana katika ng'ombe, kondoo, mbuzi na mamalia wengine wafugwao, ikiwa ni pamoja na paka na mbwa. Maambukizi hutokana na kuvuta pumzi yenye chembechembe zilizosindikwa katika hewa, na kugusa maziwa, mkojo, kinyesi, majimaji ya uke, au shahawa za wanyama walioambukizwa. Mara chache, ugonjwa huo hutokana na kupe.  Muda mpaka ugonjwa utokee ni siku 9-40. Unaweza kuchukuliwa kama ugonjwa ambao ni rahisi kupata maambukizi duniani, kwa sababu mwanadamu anaweza kuambukizwa na bakteria moja.  Bakteria huyo huishi katika mazingira maalumu ndani ya mwili. Mara ya kwanza ulielezwa na Edward Holbrook Derrick  katika machinjio ya Brisbane, Queensland, Australia. Herufi "Q" husimama kwa "query" na ilitumika wakati kimelea kisababishi hakijulikani, na iliteuliwa baada ya mapendekezo kama, "homa ya machinjio" na "homa ya Queensland rickettsial", ili kuepuka ukinzani mbaya, aidha katika sekta ya mifugo au jimbo la Queensland.  Bakteria ya homa ya Q iligundulika mwaka 1937, wakati Frank Burnet MacFarlane na Mavis Freeman walipoitenganisha kutoka kwa mmoja wa wagonjwa wa Derrick.  Awali ilitambuliwa kama aina ya Rickettsia. HR Cox na Davis waliitenganisha kutoka kwenye kupe kule Montana, Marekani mwaka 1938